20 minutos

20 minutos é un xornal de información xeral e distribución gratuíta con edicións locais en 14 cidades españolas, que se publica de luns a venres. 

Publícase baixo unha licenza de Creative Commons que permite a calquera libremente copiar, distribuír, amosar, facer traballos derivativos e facer uso comercial dos seus contidos, con algunhas condicións. Adicionalmente, o xornal pode ser descargado do seu sitio web.

 Historia 
O 3 de febreiro de 2000 naceu Madrid y m@s, editado por Multiprensa y Más e alcumado 2o primeiro diario que non se vende", cunha tiraxe de 100.000 exemplares distribuídos en man nos lugares máis concorridos da cidade.  En novembro dese mesmo ano lanzouse a edición de Barcelona, Barcelona y m@s, tamén con 100.000 exemplares. O seu primeiro director foi Arsenio Escolar quen en setembro de 2017 foi relevado por Encarna Samitier.  No equipo fundacional estaban 21 xornalistas -entre eles  Virginia Pérez Alonso, redactora de cultura, e desde 2008 directora adxunta -  3 persoas de distribución, 2 comerciais, 1 técnico de sistemas, unha secretaria de redacción, un contable e un xerente da empresa, José Antonio Martínez Soler. 

No verán de 2001, 20 Min Holding, unha filial do grupo multimedia noruegués Schibsted, comprou a maioría do capital de Multiprensa y Más. O diario cambiou de nome e pasou a chamarse 20 minutos, unha marca que xa usaba Schibsted noutros países onde editaba diarios gratuítos, e pasa a tirar 300.000 exemplares diarios en Madrid e 200.000 en Barcelona, abrindo novos puntos de distribución en Madrid capital e en toda a Comunidade Autónoma.

No ano 2003 naceron 20minutos Sevilla e 20minutos Zaragoza. En 2004 Valencia e Alacant. Foi no ano 2005 cando o diario alcanzou a súa máxima expansión, até a data, coa incorporación de 8 novas edicións: Málaga, Granada, Murcia, Córdoba, Bilbao, Valladolid, A Coruña, Vigo e Asturias.

En decembro dese mesmo ano, ós cinco anos do seu nacemento, 20minutos converteuse no diario máis lido en España, segundo o Estudo Xeral de Medios (EXM). Ademais, 20minutos estableceu a marca absoluta de lectores dun diario de información xeral en España, con 2.911.000 de media diaria.

Na actualidade está presente en sete cidades españolas, Madrid, Barcelona, Valencia, Sevilla, Málaga, Granada e Córdoba, a través de catro edicións.20 minutos - Edición impresa

 Notas 

 Véxase tamén 
 Ligazóns externas 
 www.20minutos.es

Categoría:Xornais gratuítos
Categoría:Xornais en lingua castelá
Categoría:Xornais de España